wickkiey/tamil-wikipedia-chunked huggingface dataset:
# பம்பாய் சமாச்சார்

## வரலாறு

ஆசியாவின் மிகப் பழமையான, தொடர்ச்சியாக வெளியிடப்பட்ட செய்தித்தாளான *பம்பாய் சமாச்சார்* முதன்முதலில் 1822 சூலை முதல் நாள் வெளியிடப்பட்டது. அப்போது மூன்று சிறிய குவார்டோ தாள்களை மட்டும் கொண்டிருந்தது. 10க்கு 8 அங்குலம் அளவில் 14 பக்கங்கள் அச்சிடப்பட்ட விஷயங்களைக் கொண்டிருந்தது.  
இந்த முதல் இதழின் உள்ளடக்கங்களைப் பற்றிய ஒரு சுருக்கமான விளக்கமானது, அந்த நாட்களில் ஒரு இந்திய பத்திரிகை என்பது எப்படிபட்டது என்பது பற்றிய ஒரு புரிதலை தரும். முதல் தாளில் விளம்பரங்கள் உள்ளன, அவற்றில் இரண்டு இறப்பு செய்திகளைப் பற்றியும், ஒன்று சில சொத்துக்களை விற்பது பற்றியும் என, இவை அனைத்தும் பார்சிகளுடன் தொடர்புடையவை. அரசு மற்றும் நீதிமன்ற நியமனங்கள் மற்றும் மாற்றங்கள் பற்றிய செய்திகள் நான்கு பத்திகளில் குறிப்பிடப்பட்டன. மேலும் வணிகம் சார்ந்த செய்திகள்; சொத்து விற்பனை, பம்யாயிலிருந்து கப்பல்கள் மற்றும் ஐரோப்பியர்கள் வருவது, ஐரோப்பியரின் இறப்புச் செய்திகள், துறைமுகத்தில் புறப்படவிருக்கும் கப்பல்கள் போன்ற விசயங்கள்; இந்திய அரசிதழ் மற்றும் கல்கத்தா குரோனிக்கிள் ஆகியவற்றிலிருந்து எடுக்கப்பட்ட கல்கத்தா (இப்போது கொல்கத்தா) செய்திகளுக்கு ஆறு பத்திகள் கொடுக்கப்பட்டன; ஒரு பத்தியில் மதராசு (இப்போது சென்னை) நகரின் அரசிதழின் செய்தி; லண்டன் செய்திகளுக்கு இரண்டு பத்திகள், அதே நேரத்தில் பத்து வரிகளில் குறுகிய பத்தியில் சீனாவின் கேன்டனில் இருந்து வந்த அபின் விலையைப் பற்றிய செய்திகளுக்கு அளிக்கபட்டிருந்தது. மேலேயுள்ள நியமனங்கள் பற்றிய சிறு பத்தியைத் தவிர உள்ளூரான பம்பாய் குறித்தவை மிகக் குறைவே.  
இந்த பத்திரிக்கை 1832 வரை வார இதழாகவும், 1855 வரை வாரம் இருமுறை இதழாகவும், அதன் பின்னர் நாளிதழாகவும் தொடர்ந்து வளர்ந்து, மேற்கு இந்தியாவின் முதன்மையான செய்தித்தாள்களில் ஒன்றாக மாறியது. இது இந்தியாவிலும் வெளிநாட்டிலும் குஜராத்தி மக்களில் பெரும் பகுதியினரால் படிக்கப்படுகிறது. இந்த பத்திரிக்கையின் நிறுவனரான *ஃபர்தூன்ஜீ மர்சபன்* ஒரு பார்சி அறிஞராவார். அவர் மேற்கு இந்தியாவின் பத்திரிகை மட்டுமல்லாமல், குஜராத்தி மொழியில் அச்சிடப்பட்ட அனைத்து இலக்கியங்களுக்கும் முன்னோடியாக இருந்தார். அவர் 1812 ஆம் ஆண்டில் முதல் பூர்வீக பத்திரிகையை நிறுவினார். முதல் வங்காள நாட்காட்டி கல்கத்தாவில் அச்சிடப்பட்டு வெளியிடப்படுவதற்கு 6 ஆண்டுகளுக்கு முன்பே 1814 இல் குஜராத்தி நாட்காட்டியை கொண்டுவந்தார். பின்னர் அவர் 1822 இல் தனது செய்தித்தாளான பம்பாய் சமாச்சாரை வெளியிட்டார்.  
பம்பாய் சமாச்சர், இந்தியாவின் சுதந்திரப் போராட்டத்தின் போது மிக முக்கியமான பங்கைக் கொண்டிருந்தது. பெரும்பாலும் மகாத்மா காந்தி, ஜவகர்லால் நேரு, வல்லபாய் பட்டேல் மற்றும் சுதந்திர போராட்ட வீரர்கள் இந்த பத்திரிக்கை அலுவலகத்துக்கு வந்து பல அரசியல் நிகழ்வுகள் குறித்து விவாதிப்பார்கள்.  
1933 ஆம் ஆண்டில் இந்த இதழானது காமா குடும்பத்தின் கைகளில் வந்து சேர்நதது. தற்போதைய வெளியீட்டாளர் மற்றும் தற்போதைய இயக்குநர் ஹார்முஸ்ஜி என் காமா என்பவர் காமா குடும்பத்தின் தற்போதைய தலைமுறையினராவர். காமா குடும்பத்தின் கைகளில் இந்த பத்திரிக்கை வருவதற்கு முன்பு இது பல்வேறு கைகள் மாறியது. இது பின்னர் வளர்ந்து விரிவடைந்துள்ளது. இன்று அச்சுத் துறையில் மிக நவீன தொழில்நுட்பங்களை பயன்படுத்துகிறது. இதன் தினசரி பதிப்பு நான்கு வண்ணங்களில், கலை அம்சங்களை உள்ளடக்கியதாக முழு வண்ண அதிவேக மறுதோன்றி அச்சகங்களில் சிரமமின்றி அச்சிடப்படுகிறது.
# பிகாரி தாசு

**பிகாரி தாசு** (*Bhikhari Das*)(1721 - ?) 18ஆம் நூற்றாண்டின் ஆரம்பகாலத்தில் வாழ்ந்த இந்தியக் கவிஞர் ஆவார். இவர் கிருபால்தாசின் மகன் ஆவார். பிரத்தாப்புகரைச் சேர்ந்த மன்னர் பிருத்விபதி சிங்கின் தம்பியான இந்துபதி சிங்கின் ஆதரவைப் பெற்றவர்.
# பிகாரி தாசு

## ஆரம்ப கால வாழ்க்கை

பிகாரி தாசு 1721ஆம் ஆண்டில் உத்தரப்பிரதேசத்தின் பிரத்தாப்புகரில் தியோங்கா கிராமத்தில் பிறந்தார்.
# பிகாரி தாசு

## இலக்கியப் படைப்புகள்

- *ராசு சரண்சு*
- *சந்தர்னவ் பிங்கல்*
- *காவ்யா நிர்னே*
- *சரிங்கார் நிர்னே*
- *நாம்பிரகாஷ் கோசு*
- *விசுணுபுரன் பாஷா: (சுவாபாய்)*
- *சாந்த் பிரகாசு*
- *சத்ரஞ்ச்ஷதிகா*
- *அமர்பிரகாஷ்* (சமஸ்கிருதம்)
# பக்ரீத் (திரைப்படம்)

**பக்ரித்** என்பது 2019 இல் வெளிவந்த இந்திய தமிழ்த் திரைப்படமாகும். இதனை ஜகதீசன் சுபு இயக்கினார். இத்திரைப்படத்தில் விக்ராந்த், சாரா போன்றோர் முக்கிய கதாப்பாத்திரங்களில் நடித்தனர். கோலிவுட் வரலாற்றில் ஒட்டகத்தை முக்கிய வேடத்தில் சித்தரித்த முதல் இந்திய மற்றும் தமிழ் படம் இது. இப்படத்தை எம் 10 புரொடக்ஷன்ஸ் நிறுவனம் தயாரித்தது. இத்திரைப்படத்திற்கு டி. இமான் இசை அமைத்திருந்தார்.
# பக்ரீத் (திரைப்படம்)

## கதை

விக்ராந்த் ஒரு விவசாயி. அவர் ஏழ்மையில் வாழ்கிறார். தற்செயலாக ஒட்டகம் ஒன்றை அவர் வளர்க்க ஆரம்பிக்கிறார். ஆனால் ஒட்டகத்தை வளர்க்க இயலாமல் வருத்தம் கொள்கிறார்.  
ஒட்டகத்தை இந்த சூழலில் வளர்க்க இயலாது என உணர்கிறார். அதனால் ராஜஸ்தானில் கொண்டு சென்று விட்டுவிடலாம் என பயணிக்கிறார்.
# பக்ரீத் (திரைப்படம்)

## நடிகர்கள்

- விக்ராந்த் -ரத்தினமாக
- சாரா - ஒட்டகம்
- வசுந்தரா - கீதாவாக
- லாரி டிரைவராக ரோஹித் பதக்
- தினேஷ் பிரபாகர் - சுந்தரமாக
- மொக்லி கே.மோகன் - லாரி ஓட்டுநர் உதவியாளராக
- பசுபதி ராஜ்
- எச்.எல்.ஸ்ருதிகா - வாசுகியாக
- தக்ஷயினி - ராதாவாக
- சேதுபதி ஜெயச்சந்திரன் - அருளாக
- கால்நடை மருத்துவராக எம்.எஸ்.பாஸ்கர் (விருந்தினர் தோற்றம்)
# பக்ரீத் (திரைப்படம்)

## தயாரிப்பு

இப்படம் 2018 ஆகஸ்டின் பிற்பகுதியில் தொடங்கப்பட்டது. படத்தின் படப்பிடிப்பு 21 ஆகஸ்ட் 2018 அன்று தொடங்கியது. படத்தின் ஃபர்ஸ்ட் லுக் போஸ்டரை (இதில் விக்ராந்த் ஒட்டகத்திற்கு அருகில் அமர்ந்திருப்பதும் அடங்கும்) இசை இயக்குநர் அனிருத் ரவிச்சந்தர் தனது டுவிட்டர் கணக்கு மூலம் வெளியிட்டார். விக்ராந்த் தனது வரவிருக்கும் படமான *சுட்டு பிடிக்க உத்தரவுவின்* படப்பிடிப்பில் முக்கியக் கதாபாத்திரத்தில் நடிக்க ஒப்பந்தம் செய்ததாக தெரிவிக்கப்பட்டது. படத்தின் கதைக்களம் முக்கியமாக ஒட்டகத்தினை அடிப்படையாகக் கொண்டது. உண்மையில் இது ஒட்டகத்தை ஒரு முக்கிய பாத்திரத்தில் நடித்த முதல் இந்திய திரைப்படமாக மாறியது. ஒரு மனிதனுக்கும் ஒட்டகத்துக்கும் இடையில் பகிர்ந்து கொள்ளப்பட்ட பிணைப்பை ஆராய்வதை வெளிப்படுத்தும் முதல் வகையான இந்திய படம் இதுவாகும்.  
ராஜஸ்தானில் படப்பிடிப்பு நடந்தபோது அதை முக்கியக் கதாபாத்திரத்தில் நடிக்க ராஜஸ்தான் மாநிலத்தைச் சேர்ந்த சாரா என்ற ஒட்டகம் தேர்வு செய்யப்பட்டது. விக்ராந்த் ஒட்டகத்துடன் இரண்டு மாதங்களுக்கும் மேலாக பயிற்சி அமர்வுகளை வைத்திருந்தார் என்பது தெரியவந்தது. படம் தயாரிப்பதற்கு முன்பு, ஒட்டகத்துடன் திரைப்பட தயாரிப்பாளர்கள் விலங்கு நல வாரியத்திடம் சிறப்பு அனுமதி பெற்றனர். படத்தின் பகுதிகள் சென்னை, கோவா, ராஜஸ்தான் மற்றும் மகாராஷ்டிராவில் படமாக்கப்பட்டன. அந்தோணி எல். ரூபன் எடிட்டிங்கிற்காக கயிறு கட்டப்பட்டார் மற்றும் ஒளிப்பதிவை இயக்குனரே கையாளுகிறார்.
# பக்ரீத் (திரைப்படம்)

## ஒலிப்பதிவு

டி இமான் இத்திரைப்படத்திற்கு இசை அமைத்தார். இத்திரைப்படத்திற்கு ஞானகரவேல் மணி அமுதவன் ஆகியோர் பாடல்களை எழுதினர்.
# நைகீன் ஏரி

**நைகீன் ஏரி (Nigeen ஏரி)** இந்தியாவின் சம்மு காசுமீர் மாநிலத்தில் உள்ள சிறீநகரில் அமைந்துள்ள ஓர் ஏரியாகும். **நாகீன் ஏரி** என்ற பெயராலும் இது அழைக்கப்படுகிறது. ஒரு மிதமான கனிமவளம் நிறைந்த ஏரியாக இது கருதப்படுகிறது. சில நேரங்களில் தால் ஏரியின் ஒரு பகுதியாகவும் நைகீன் ஏரி கருதப்படுகிறது. ஒரு குறுகிய நீரிணை வழியாக தால் ஏரியுடன் இது இணைக்கப்பட்டுள்ளது. மேலும் நல்லா அமீர் கான் கால்வாய் மூலமாக குசால் சார் மற்றும் கில் சார் ஏரிகளுடன் நைகீன் ஏரி இணைக்கப்பட்டுள்ளது.
# நைகீன் ஏரி

## சொற்பிறப்பியல்

நைகீன் ஏரியை ஏராளமான வில்லோ மற்றும் பாப்லர் மரங்கள் சூழ்ந்துள்ளன. எனவே, வளையத்தில் காணப்படும் நகை என்ற பொருள் கொண்ட *நகீனா* என்ற சொல்லால் இவ்வேரி குறிப்பிடப்பட்டுள்ளது. நைகீன் என்ற சொல் நகீனா என்ற சொல்லின் உள்ளூர் மாறுபாடாகும்.
# நைகீன் ஏரி

## அமைவிடம்

நைகீன் ஏரி அரி பர்பத் மலையடிவாரத்தில், தால் ஏரியின் மேற்கே அமைந்துள்ளது. இதன் வடக்கு மற்றும் மேற்கு திசைகளில் பாக்வான்போரா மற்றும் லால் பசார் ஆகிய இடங்களும், வடகிழக்கில் புகழ்பெற்ற சன்னதிக்கு பெயர் பெற்ற அசுரத்பால் வட்டாரமும் அமைந்துள்ளன.
# நைகீன் ஏரி

## தற்போதைய நிலை

சிறீநகரில் நைகீன் ஏரி ஒரு முக்கிய சுற்றுலா அம்சமாகும், இது தால் ஏரியுடன் ஒப்பிடும்போது ஒப்பீட்டளவில் அழகிய நீருக்காக அறியப்படுகிறது. படகு வீடுகள் மற்றும் சிகாரா மரப்படகுகள் போன்றவை வழக்கமான காட்சிப் பொருட்களாகும். தால் ஏரியை விட ஆழமாகவும், கூட்டமாகவும் இருப்பதால் நைகீன் ஏரி நீச்சலுக்கும் ஏற்றதாகும். காலனித்துவ காலத்தைச் சேர்ந்த நைகீன் சங்கம் ஏரியின் கிழக்கு கரையில் அமைந்துள்ளது.  
இருப்பினும், காசுமீர் பள்ளத்தாக்கிலுள்ள பிற நீர்நிலைகளின் பிரச்சினை போலவே, இந்த ஏரியும் அத்துமீறல்களால் பாதிக்கப்பட்டுள்ளது. எனவே இதன் நீரின் தரம் மோசமாகிறது. வெள்ள அபாயமும் அதிகரிக்கிறது. இதை உணர்ந்த சம்மு-காசுமீர் அரசாங்கம் ஏரியின் நிலையை மேம்படுத்தவும், அதன் அசல் மகிமைக்கு மீட்டெடுக்கவும் நடவடிக்கை எடுப்பதில் ஈடுபட்டுள்ளது.
# அத்தினாபுரம் வனவிலங்கு சரணாலயம்

**அத்தினாபுரம் வனவிலங்கு சரணாலயம்** (*Hastinapur Wildlife Sanctuary*) என்பது இந்தியாவின் உத்தரபிரதேசத்தின் கங்கைச் சமவெளிகளில் பாதுகாக்கப்பட்ட பகுதியாகும். இது 1986 இல் நிறுவப்பட்டது. மேலும், இது மீரட், முசாபர்நகர், காசியாபாத், பிஜ்னோர், அம்ரோஹா மாவட்டங்களில் 2,073 கி.மீ. 2 (800 சதுர மைல்) பரப்பளவைக் கொண்டுள்ளது. முறையான அறிவிப்பு இல்லாததால் வேட்டையாடுதல் மற்றும் வனவிலங்குகளுக்கு ஏற்படும் பல்வேறு அச்சுறுத்தல்களை சரிபார்க்க தேவையான பாதுகாப்பை இந்த பகுதிக் கொண்டிருக்கவில்லை.
# அத்தினாபுரம் வனவிலங்கு சரணாலயம்

## நிலவியல்

இந்த வனவிலங்கு சரணாலயம் கங்கை ஆற்றின் மேற்குக் கரையில் 130-150 மீ (430-490 அடி) உயரத்தில் அமைந்துள்ளது. உயரமான ஈரமான புல்வெளிகள் தாழ்வான பகுதிகளில் ஆதிக்கம் செலுத்துகின்றன. மேலும், ஆண்டின் பெரும்பகுதி நீரில் மூழ்கியுள்ளன. குறுகிய ஈரமான புல்வெளிகள் குளிர்காலம் முதல் பருவமழை தொடங்கும் வரை வறண்டு இருக்கும். உலர் புதர் புல்வெளிகள் உயர்ந்த வண்டல் படிவுகளில் ஆதிக்கம் செலுத்துகின்றன. உயரமான மைதானங்களுக்கும் கங்கையின் மணல் படுக்கைக்கும் இடையில் சதுப்பு நிலங்களும் உள்ளன. சரணாலயத்தின் பெரும்பகுதி குடியேறப்பட்டு சாகுபடிக்கு உட்படுத்தப்பட்டது.  
பூதி கங்கையின் மேற்குக் கரையில் அமைந்துள்ள பண்டைய நகரமான அத்தினாபுரத்தின் பெயரை இந்த சரணாலயம் கொண்டுள்ளது.
# அத்தினாபுரம் வனவிலங்கு சரணாலயம்

## வனவிலங்கு

இங்கு பதிவு செய்யப்பட்ட பாலூட்டி இனங்களாக சதுப்புநில மான், ஆற்று நீர்நாய், தென்னாசிய ஆற்று ஓங்கில், சொம்புமூக்கு முதலை ஆகியவை காணப்படுகின்றன. மேலும், இந்தியச் சிறுத்தை, புள்ளிமான், கடமான், நீலான் ஆகியவையும் இங்கு காணப்படுகின்றன.  
2009-2012க்குமிடையில், 494 சொம்புமூக்கு முதலைகள் சரணாலயத்தில் விடுவிக்கப்பட்டன.  
பதிவு செய்யப்பட்ட 117 பறவை இனங்களில் ஓணான் கொத்திக் கழுகு, மஞ்சள் பாறு வெள்ளைக்கண் வைரி, சிறிய கரும்பருந்து, கரும்பருந்து, வைரி, சேற்று பூனைப்பருந்து, புள்ளி ஆந்தை, இந்திய சாம்பல் இருவாச்சி, மஞ்சள் மூக்கு நாரை, நத்தை குத்தி நாரை, வெண்கழுத்து நாரை, கரிய அரிவாள் மூக்கன், இந்திய மயில், சாரசு கொக்கு, கரண்டிவாயன், செந்நாரை, குள நாரை, இராக்கொக்கு, உண்ணிக்கொக்கு, பெரிய கொக்கு, வெண் கொக்கு, சின்னக் கொக்கு, சிறு முக்குளிப்பான், வரித்தலை வாத்து, சிறிய சீழ்க்கைச்சிரவி, சீப்பு வாத்து, குள்ளத்தாரா, கருவால் வாத்து, காட்டு வாத்து, புள்ளி மூக்கு வாத்து, தட்டைவாயன், சிவப்புத்தாரா, ஊசிவால் வாத்து, நீலச்சிறகி, களியன், கௌதாரி, ஊதா கோழி, தாழைக் கோழி, கம்புள் கோழி, நாமக்கோழி, நெடுங்கால் உள்ளான் கர்லூ உள்ளான், கோணமூக்கு உள்ளான், நீளவால் தாழைக்கோழி, தாமிர இறக்கை இலைக்கோழி, பச்சைக்கிளி, பனங்காடை, கார்வெண் மீன்கொத்தி, வெண்தொண்டை மீன்கொத்தி, பச்சைப் பஞ்சுருட்டான், நீலவால் பஞ்சுருட்டான், செம்மார்புக் குக்குறுவான், செம்முதுகு கீச்சான், செங்குதக் கொண்டைக்குருவி, சின்னத்தோல் குருவி போன்ற பறவைகளும் காணப்படுகின்றன.
# அத்தினாபுரம் வனவிலங்கு சரணாலயம்

## சரணாலயத்தை பாதுகாக்கும் திட்டம்

சுற்றுச்சூழல், கங்கை படுகையின் பல்லுயிர் மற்றும் உலகளாவிய, தேசிய, பிராந்திய, மாநில மற்றும் உள்ளூர் சுற்றுச்சூழலைப் பாதுகாப்பதற்காக 25 ஆண்டுகளுக்கு முன்பு இது வனவிலங்கு சரணாலயமாக அறிவிக்கப்பட்டது. கார்பெட் தேசிய பூங்கா அல்லது ரணதம்போர் வனவிலங்கு சரணாலயத்தை உருவாக்கியதைப் போலவே இந்த பகுதியையும் அபிவிருத்தி செய்வதற்கும், சுற்றுலாவை ஊக்குவிப்பதற்காக சரணாலய பகுதிக்குள் விடுதிகளும், பிற சுற்றுலா தொடர்பான உள்கட்டமைப்புகளையும் மேம்படுத்துவதற்கான முதலீட்டை ஈர்க்க அரசாங்கம் நடவடிக்கை எடுப்பது முக்கியம். இது உள்ளூர் மக்களுக்கு ஏராளமான வேலை வாய்ப்புகளை வழங்கும். அதே நேரத்தில் வனவிலங்கு சுற்றுலாவுக்கு இந்த பகுதியை உருவாக்கும்.
# அத்தினாபுரம் வனவிலங்கு சரணாலயம்

## அணுகல்

### விமானம் மூலம்

புது தில்லி, இந்திரா காந்தி பன்னாட்டு வானூர்தி நிலையம் 110 கி.மீ. தொலைவிலுள்ளது.
# அத்தினாபுரம் வனவிலங்கு சரணாலயம்

## அணுகல்

### தொடர் வண்டி மூலம்

அருகிலுள்ள தொடர் வண்டி நிலையம் மீரட்டில் உள்ளது. இது சரணாலயத்திலிருந்து 40 கி.மீ. தூரத்திலுள்ளது.
# அத்தினாபுரம் வனவிலங்கு சரணாலயம்

## அணுகல்

### சாலை வழியாக

தேசிய நெடுஞ்சாலை எண் 119 தில்லி-மீரட்-பௌரியில் உள்ள அத்தினாபுரம் மாநிலத்தின் அனைத்து பகுதிகளுக்கும் சாலை வழியாக இணைக்கப்பட்டுள்ளது.
# பி ஆர் எஸ் சட்ட ஆராய்ச்சி நிறுவனம்

**பி ஆர் எஸ் சட்ட ஆராய்ச்சி நிறுவனம்** (**PRS Legislative Research**, commonly referred to as **PRS**) இந்திய நாடாளுமன்றம் மற்றும் மாநில சட்டமன்றங்கள் சட்டங்களை இயற்றுவதற்கு முன்னர், அதன் சட்ட முன்வரைவுகள் அரசியல் அமைப்புச் சட்டத்திற்கு உட்பட்டுதுள்ளாதா என்றும் பிற சட்டங்களுக்கு எதிரிடையாக உள்ளதா என்பதை ஆய்வு செய்யும் லாப-நோக்கமற்ற தன்னாட்சி நிர்வாகம் கொண்ட ஆய்வு நிறுவனம் ஆகும். இது செப்டம்பர், 2005-ஆம் ஆண்டு முதல் செயல்படுகிறது. இதன் அலுவலகம் புது தில்லியில் செயல்படுகிறது. மேலும் நாடாளுமன்றம் மற்றும் மாநில சட்டமன்றகளில் தாக்கல் செய்யப்படும் சட்ட முன்வரைவுகளை ஆய்ந்து அதன் சாதக பாதகங்களை, சட்டம் இயற்றும் மக்கள் பிரதிநிதிகளான நாடாளுமன்ற, சட்டமன்ற உறுப்பினர்களுக்கும், பொதுமக்களுக்கும் தனது இணையதளம் வழியாக சுருக்கமாகத் தெரிவிக்கும்.
# பி ஆர் எஸ் சட்ட ஆராய்ச்சி நிறுவனம்

## நடவடிக்கைகள் மற்றும் திட்டங்கள்

- பி.ஆர்.எஸ் தொடர்ந்து நாடாளுமன்ற உறுப்பினர்களுடன் தொடர்புகொண்டு, நாடாளுமன்றத்தில் அவர்களின் பணிகளை ஊக்குவிக்கும் விதமாக, அவர்களுக்கு தங்களின் ஆராய்ச்சி உள்ளீடுகள் மற்றும் பகுப்பாய்வுகளை வழங்குகிறது. மேலும் நாடாளுமன்ற உறுப்பினர்களின் தனிப்பட்ட விளக்கங்களுக்கு பதில் கூறுவதுடன், குறிப்பிட்ட தலைப்புகளில் ஆராய்ச்சிப் பணியும் மேற்கொள்கிறது.  
- பிஆர்எஸ் ஆராய்ச்சி நிறுவனம் இந்திய மாநிலங்களின் சட்டமன்ற உறுப்பினர்களுக்கும் மற்றும் நாடாளுமன்ற உறுப்பினர்களுக்கும் சட்டம் இயற்றும் முறைகளில் பயிற்சிப் பட்டறைகளை நடத்துகிறது.  
- நாடாளுமன்றத்தில் அறிமுகப்படுத்தப்பட்ட சட்ட முன்வரைவுகள் குறித்து சுருக்கமாக விவாதித்து அதன் ஆய்வு அறிக்கையை 4 முதல் 6 பக்ககங்ளில் வழங்குகிறது. இது சட்ட முன்வரைவு தொடர்பான முக்கிய அம்சங்கள் மற்றும் முக்கிய சிக்கல்களை சுருக்கமாக உள்ளடக்கியது  
- நாட்டின் பல்வேறு துறைகளில் உள்ள முக்கிய கொள்கை முன்னேற்றங்களின் மாதாந்திர விரிவான அறிக்கைகள் மற்றும் அரசாங்கக் குழுக்களின் அறிக்கைகள் உட்பட அனைத்து குறிப்பிடத்தக்க கொள்கை நிகழ்வுகளையும், நாடாளுமன்ற மற்றும் சட்டமன்றங்களின் உறுப்பினர்கள் கண்காணிக்க உதவுவதே இதன் நோக்கம். அரசாங்கத்தின் கொள்கை மற்றும் செயல்பாட்டை மேற்பார்வையிடும் நோக்கில் நாடாளுமன்ற உறுப்பினர்கள் நிகழ்வுகளைப் பின்பற்றவும் இந்த அறிக்கை உதவுகிறது.  
- கலந்துரையாடல் அறிக்கை: பகுப்பாய்வு அறிக்கைகள் மற்றும் மாநாட்டுக் குறிப்புகள் அடங்கும். இந்த ஆவணங்கள் தேசிய முக்கியத்துவம் வாய்ந்த கொள்கைகள் மற்றும் பாராளுமன்றத்தின் பல்வேறு அம்சங்களை பகுப்பாய்வு செய்கின்றன.  
- மசோதா மற்றும் நிலைக்குழு அறிக்கை சுருக்கம்: ஒரு மசோதாவின் முக்கிய அம்சங்களை எடுத்துரைக்கும் ஒரு பக்க சுருக்க உரை நாடாளுமன்ற உறுப்பினர்கள் மற்றும் குடிமக்கள் எளிதாக அணுக தனது இணையதளத்தில் வெளியிடுகிறது. பி.ஆர்.எஸ் சட்ட முன் வரைவு குறித்த அறிக்கைகளையும் சுருக்கமாகக் கூறுகிறது.
# தினேஷ் பிரபாகர்

**தினேஷ் பிரபாகர்**, என்பவர் இந்திய திரைப்பட நடிகர் ஆவார். இவர் மலையாள திரைப்படங்களில் முக்கியமாக தோன்றுகிறார். இவரது இயற்பெயர் தினேஷ் நாயர் என்பதாகும்.
# தினேஷ் பிரபாகர்

## திரைப்படவியல்

### நடிகராக

#### மலையாள படங்கள்

| 2002 | நம்மல் | கல்லூரி மாணவர் |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| * மீசா மாதவன் * | மனோகரன் |  |  |  |  |  |  |  |  |  |  |  |  |  |  |  |  |  |  |  |
| 2003 | * பட்டலம் * | சதீஷன் |  |  |  |  |  |  |  |  |  |  |  |  |  |  |  |  |  |  |
| * ஸ்வப்னகூடு * | அன்பககன் |  |  |  |  |  |  |  |  |  |  |  |  |  |  |  |  |  |  |  |
| 2004 | * ரசிகன் * | ராஜ்குமார் | - - | 2005 | * ராப்பக்கல் * | கோவிந்தன் | - - | 2006 | * கருதா பக்ஷிகல் * | பாபு | - - | 2008 | * தலப்பாவ் * | தினேஷ் |  |  |  |  |  |  |
| 2010 | * ஆகதன் * | தசப்பன் | - - | * சிறந்த நடிகர் * |  |  |  |  |  |  |  |  |  |  |  |  |  |  |  |  |
| 2012 | * மேட்டினி * | - - | * முல்லசேரி மாதவன் குட்டி நெமோம் பி. ஓ. * | - - | * நமுக்கு பார்கன் * | - - | * ஆரஞ்சு * |  |  |  |  |  |  |  |  |  |  |  |  |  |
| 2013 | * கடவுள் விற்பனைக்கு * | ஹரி | - - | * இடது வலது இடது * | அனில் |  |  |  |  |  |  |  |  |  |  |  |  |  |  |  |
| *புள்ளிப்புலிகளும் ஆட்டின்குட்டியும்* | அட்வா. அசோகன் |  |  |  |  |  |  |  |  |  |  |  |  |  |  |  |  |  |  |  |
| 2014 | *1983* | சாஜி a.k.a. அம்ப்ரோஸ் சாஜி | - - | * நாய்கள் ஜாக்கிரதை * | ஃப்ரெடி | - - | * பணம் ரத்னம் * | கிளீட்டஸ் |  |  |  |  |  |  |  |  |  |  |  |  |
| *Samsaaram Aarogyathinu Haanikaram* | சேட்டுபரா சசி | - - | * வீட்டு உணவு * | லாலன் |  |  |  |  |  |  |  |  |  |  |  |  |  |  |  |  |
| 2015 | * அயல் நஜனல்லா * | கிறிஸ்டோபர் வாஸ்கோ | - - | * ஜம்னா பியாரி * | ஆடு தோமா | - - | * கோஹினூர் * | செயின்ட் ஜான்சன் | - - | * குஞ்சிராமாயணம் * | ராமச்சந்திரன் | - - | * லவ் 24x7 * | சேனல் ஊழியர் | - - | * லுக்கா சுப்பி * | பென்னி சாக்கோ | - - | பதேமரி | சுதாகரன் |
| *பிரேமம்* | லோனப்பன் | - - | * ராக்ஸ்டார் * |  |  |  |  |  |  |  |  |  |  |  |  |  |  |  |  |  |
| *டூ கண்ட்ரீசு* | டிரைவர் (கேமியோ) |  |  |  |  |  |  |  |  |  |  |  |  |  |  |  |  |  |  |  |
| 2016 | * ஜேக்கபின்டே ஸ்வர்கராஜியம் * | சிஜோய் | - - | * காவி உத்தேஷிச்சாத்து ..? * | - - | கோலாமாஸ் | - - | * கொலுமிட்டாய் * | - - | * பருவமழை மாம்பழம் * | நிருபர் | - - | * ஓஜாம் * | செல்வம் | - - | * பாவாடா * | தட்டுக்கடா குஞ்சுமோன் |  |  |  |
| 2017 | *Solo* | Prabha |  |  |  |  |  |  |  |  |  |  |  |  |  |  |  |  |  |  |
| *Sherlock Toms* | Cost Gangu |  |  |  |  |  |  |  |  |  |  |  |  |  |  |  |  |  |  |  |
| 2018 | * ஆமி * | மாதவிக்குட்டி ரசிகரின் கோபமான கணவர் |  |  |  |  |  |  |  |  |  |  |  |  |  |  |  |  |  |  |
| 2019 | * சத்தியம் பரஞ்ச விஸ்வாசிக்குவோ * | பிரசாத் | - - | * சயன்னா வர்தகல் * |  |  |  |  |  |  |  |  |  |  |  |  |  |  |  |  |
| 2021 | *திரிஷ்யம் 2* | தடயவியல் துறை பாதுகாப்பு | } |  |  |  |  |  |  |  |  |  |  |  |  |  |  |  |  |  |
# தினேஷ் பிரபாகர்

## திரைப்படவியல்

### நடிகராக

#### பிற மொழி படங்கள்

| 2013 | *மெட்ராஸ் கஃபே* | எல்.டி.டி.இ போராளி | இந்தி |  |
| --- | --- | --- | --- | --- |
| 2015 | *காத்திருக்கிறது* | அதிர்ஷ்டம் | இந்தி |  |
| 2017 | செஃப் | அலெக்ஸ் | இந்தி |  |
| *சோலோ* | பிரபா | தமிழ் |  |  |
| 2019 | *பக்ரிட்* | சுந்தரம் | தமிழ் | } |
# தினேஷ் பிரபாகர்

## திரைப்படவியல்

### டப்பிங் கலைஞராக

| 2013 | *ஆமென்* | மகரந்த் தேஷ்பாண்டே |
| --- | --- | --- |
| 2015 | *இரண்டு நாடுகள்* | மகரந்த் தேஷ்பாண்டே |
| இரட்டை பீப்பாய் | ஆப்பிரிக்க |  |
| லட்டு | சார்லி |  |
| 2016 | *தேவி* | பிரபு தேவா |
| *புலிமுருகன்* | மகரந்த் தேஷ்பாண்டே | } |
# தினேஷ் பிரபாகர்

## தொலைக்காட்சி / வலைத் தொடர்

| 2019 | *குடும்ப மனிதன்* | ஆசிப் | அமேசான் பிரைம் வீடியோ | வலைத் தொடர் | } |
| --- | --- | --- | --- | --- | --- |
# நீரவ் ஷா

**நீரவ் ஷா** (*Nirav Shah*, பிறப்பு: 16 நவம்பர் 1974) என்பவர் ஓர் இந்திய திரைப்பட ஒளிப்பதிவாளர் . ஆவார். 2004 ஆம் ஆண்டு இந்தித் திரைப்படமான *பைசா வசூல்* என்ற படத்தில் ஒளிப்பதிவாளராக அறிமுகமான இவர் தமிழ், இந்தி, மலையாள மொழிகளில் பல பெரிய வெற்றிப் படங்களில் பணியாற்றியுள்ளார். விஷ்ணுவர்தனின் திரைப்படங்களில் *அறிந்தும் அறியாமலும்* (2005), *பில்லா* (2007), *சர்வம்* (2008) ஆகியவற்றில் ஷாவின் ஒளிப்பதிவு விமர்சன ரீதியான பாராட்டையும் பெற்றன, இவர் கோலிவுட்டில் மிகவும் விரும்பப்படும் இளம் ஒளிப்பதிவாளர்களில் ஒருவராக மாறினார்.  
பின்னர் இவர் *பனாராஸ்* மற்றும் தூம் 2 (இரண்டும் 2006) போன்ற படங்களில் பணிபுரிவதற்கு மீண்டும் பாலிவுட் திரும்பினார். இதற்காக ஷா மீண்டும் பாராட்டுக்களைப் பெற்றார் பல விருதுகளையும் , பரிந்துரைகளையும் பெற்றார். விஜய்- நடித்த *போக்கிரி* (2007) படத்திற்காக பிரபுதேவாவும், இரட்டை இயக்குனர்களான புஷ்கர்-காயத்ரி ஆகியோர் அறிமுகமான *ஓரம் போ* (2007) படத்திற்காகவும் ஒப்பந்தமானார். 2008 ஆம் ஆண்டில், தனது அடுத்த அறிபுனைத் திரைப்படமான *எந்திரன்* படத்தில் ஒளிப்பதிவு செய்ய பிரபல இயக்குநர் ஷங்கரால் அழைக்கப்படார். ஆனால் ஷா தன் நண்பரான விஷ்ணுவர்தனின் *சர்வம்* படத்திற்கு ஒளிப்பதவு செய்ய வாக்களிததிருந்ததால் அவரது அழைப்பை நிராகரிக்க வேண்டியிருந்தது. இவர் ஏ. எல். விஜய் இயக்கிய *மதரசபட்டினம், மீண்டும் பிரபுதேவாவுடன்* *போக்கிரியின் இந்தி மறு ஆக்கமான*, *வாண்டட்* போன்ற படங்களில் பணிபுரிந்தார்.  
2009 சூலையில், ஷா விரைவில் நடிகர் ஆர்யாவின் தயாரிப்பில் ஒரு திரைப்படத்தை இயக்குவத அறிவிக்கப்பட்டது. அப்படத்தில் ஆர்யாவின் தம்பி சத்யா முக்கியக் கதாபாத்திரத்தில் நடிப்பார் என அறிவிக்கப்பட்டது. தவிர, ஷா தற்போது இந்தியாவின் மிகப்பெரிய திரைப்பட படப்பிடிப்பு வளாகத்தை உருவாக்கிவருகிறார். இது இந்தியாவின், தமிழ்நாட்டின், சென்னையின், பழைய மகாபலிபுரம் சாலையில் அமைந்துள்ளது, இதன் மதிப்பு சுமார் ரூ. 100 கோடி.  
இவரது மூன்று படங்கள் சிறந்த ஒளிப்பதிவாளருக்கான தேசிய விருதுக்கு பரிந்துரைக்கப்பட்டன. அவை *பனாரஸ்* (இந்தி), *பட்டியல்* (தமிழ்), *தூம் 2* (இந்தி) ஆகியவை ஆகும். *பில்லா* (தமிழ்) படத்திற்கான சிறந்த ஒளிப்பதிவாளருக்கான தமிழக அரசின் விருதை பெற்றார்.
# நீரவ் ஷா

## திரைப்படவியல்

### இந்தி

- *பைசா வசூல்* (2004)
- *தூம்* (2004)
- *இன்டெக்வாம்* (2004)
- *பனாராஸ்* (2006)
- *தூம் 2* (2006)
- *வாண்டட்* (2009)
- *கப்பர் ஈஸ் பேக்* (2015)
# நீரவ் ஷா

## திரைப்படவியல்

### தமிழ்

- *சண்டக்கோழி* (2005)
- *அறிந்தும் அறியாமலும் (திரைப்படம்)* (2005)
- *பச்சைக்கிளி முத்துச்சரம்* (2006)
- *பட்டியல் (திரைப்படம்)* (2006)
- *போக்கிரி (திரைப்படம்)* (2007)
- *கிரீடம்* (2007, ஒரு பாடல் மட்டும்)
- *ஓரம் போ* (2007)
- *பில்லா* (2007)
- *சர்வம் (திரைப்படம்)* (2009)
- *தமிழ் படம் (திரைப்படம்)* (2010)
- *மதராசபட்டினம் (திரைப்படம்)* (2010)
- *வ* (2010)
- *வானம் (திரைப்படம்)* (2011)
- *எங்கேயும் காதல்* (2011)
- *தெய்வத்திருமகள் (2011 திரைப்படம்)* (2011)
- *வேட்டை (திரைப்படம்)* (2012)
- *காதலில் சொதப்புவது எப்படி* (2012)
- *தாண்டவம் (திரைப்படம்)* (2012)
- *தலைவா* (2013)
- *சைவம் (திரைப்படம்)* (2014)
- *காவியத் தலைவன்* (2014)
- *இது என்ன மாயம்* (2015)
- *வாசுவும் சரவணனும் ஒண்ணா படிச்சவங்க* (2015)
- *இஞ்சி இடுப்பழகி* (2015)
- *தியா* (2018)
- *இலட்சுமி* (2018)
- *2.0* (2018)
- *சூப்பர் டீலக்ஸ்* (2019)
- *வாட்ச்மென்* (2019)
- *நேர்கொண்ட பார்வை* (2019)
- *நம்ம வீட்டு பிள்ளை* (2019)
- *வலிமை* (வரிவிருப்பது)
- *அயலான்* (வரவிருப்பது)
- *மகாவீர் கர்ணா*(வரவிருப்பது)
- *துப்பறிவாளன் 2* (வரவிருப்பது)
# நீரவ் ஷா

## திரைப்படவியல்

### மலையாளம்

- *காயங்குளம் கொச்சுண்ணி* (2018)
# நீரவ் ஷா

## திரைப்படவியல்

### தெலுங்கு

- *ல் பெயிலியர்* (2012) - இருமொழி. தமிழ் பதிப்பான *காதலில் சொதப்புவது எப்படி*யுடன் படமாக்கப்பட்டது.
- *ஜீரோ சைஸ்* (2015) - இருமொழி. தமிழ் பதிப்பான *இஞ்சி இடுபழகியுடன் படமாக்கப்பட்டது*
- *லூசிபர் மறுகாக்கம் (தெலுங்கு)*
# நீரவ் ஷா

## விருதுகள்

### பெற்றது

- பாலிவுட் திரைப்படத்தின் சிறந்த ஒளிப்பதிவு விருது - *தூம் 2* (விகாஸ் சிவராமனுடன் பகிர்ந்து கொள்ளப்பட்டது) (2007)
- சிறந்த ஒளிப்பதிவாளருக்கான தமிழ்நாடு அரசு திரைப்பட விருது - *பில்லா* (2007)
- சினிமா ரசிகர்கல் சங்கத்தின் சிறந்த ஒளிப்பதிவாளர் விருது - *பில்லா* (2007)
- சிறந்த ஒளிப்பதிவுக்கான இசையருவி சன்ஃபீஸ்ட் தமிழ் இசை விருது - *பில்லா* (2007)
- சிறந்த ஒளிப்பதிவாளருக்கான தமிழ்நாடு அரசு திரைப்பட விருது - *காவியத் தலைவன்* (2014)
- ஆனந்த விகடன் சினிமா விருதுகள் - சிறந்த ஒளிப்பதிவு - *சூப்பர் டீலக்ஸ்*
# நீரவ் ஷா

## விருதுகள்

### பரிந்துரை

- சிறந்த ஒளிப்பதிவுக்கான ஸ்டார் ஸ்கிரீன் விருது - *தூம்* (2004)  
; விஜய் விருதுகள்  
- 2011 - *மதராசபட்டினம்* - சிறந்த ஒளிப்பதிவு
- 2012 - *தெய்வத்திருமகள்* - சிறந்த ஒளிப்பதிவு  
தென்னிந்திய சர்வதேசத் திரைப்பட விருதுகள்  
- 2019- *2.0* - சிறந்த ஒளிப்பதிவு
# கே. ஓ. ஆயிசா பாய்

**கே. ஓ. ஆயிசா பாய்** (*K. O. Aysha Bai*) இந்தியாவின் தென்பகுதியில் வாழ்கின்ற பொதுவுடமைக் கட்சியைச் சேர்ந்த ஓர் அரசியல்வாதியாவார். ஆய்சா பாய் என்றும் இவர் அழைக்கப்படுவதுண்டு. 1926 ஆம் ஆண்டு அக்டோபர் மாதம் 25 ஆம் நாள் இவர் பிறந்தார். 1957 ஆம் ஆண்டு மே மாதம் 6 அம் தேதி முதல் 1959 ஆம் ஆண்டு சூலை மாதம் 31 ஆம் தேதி வரையில் கேரள சட்டமன்றத்தில் துணை சபாநாயகராக ஆயிசா பணிபுரிந்தார். கேரள சட்டமன்றத்தின் முதல் துணை சபாநாயகர் என்ற சிறப்பும் இவருக்கு உண்டு. நவீன கேரளாவில் மக்களிடம் புகழ் பெற்ற முதல் இசுலாமியப் பெண்ணும் ஆயிசாவே என்பது குறிப்பிடத்தக்கதாகும். மாப்பிளமார் வகை இசுலாமியப் பெண்களின் முன்னேற்றத்திற்காக ஒரு தைரியமான வழக்கறிஞராக ஆயிசா செயல்பட்டார்.
# கே. ஓ. ஆயிசா பாய்

## வாழ்க்கைக் குறிப்பு

கே.எசு. உசுமான் சாகிப் மற்றும் பாத்திமா பீவி தம்பதியருக்கு ஆயிசா மகளாகப் பிறந்தார். கே. அப்துல் ரசாக் என்பவரை மணந்து கொண்டார். இவர்களுக்கு இரண்டு மகன்களும் 2 மகள்களும் பிள்ளைகளாகப் பிறந்தனர்.  
தனது கல்வியை திருவனந்தபுரத்திலுள்ள மகளிர் கல்லூரி மற்றும் பல்கலைக்கழகக் கல்லூரிகளில் ஆயிசா முடித்தார். எர்ணாகுளம் நகரில் தனது சட்டப் படிப்பை நிறைவு செய்தார்.). 1947 ஆம் ஆண்டு இவர் மாணவர் காங்கிரசில் பங்கேற்றார்.  
1953ஆம் ஆண்டில் ஆயிசா இந்திய பொதுவுடமைக் கட்சியில் சேர்ந்தார். கயம்குளம் தொகுதியில் போட்டியிட்டு 1957ஆம் ஆண்டில் கேரள சட்டமன்றத்திற்கு பிரதிநிதியாக தேர்ந்தெடுக்கப்பட்டார். இரண்டு முறை கேரள சட்டமன்றத்தில் ஆயிசா பணியாற்றினார். 1957ஆம் ஆண்டு மே மாதம் முதல் 1959ஆம் ஆண்டு சூலை மாதம் வரை சட்டமன்ற துணை சபாநாயகராக பணியாற்றினார். 1961ஆம் ஆண்டு முதல் 1963ஆம் ஆண்டு வரை அரசாங்க உத்தரவாதங்களுக்கான குழுவின் தலைவராக பணியாற்றினார். கேரள மகளிர் சங்கத்தில் ஆயிசா மாநில துணைத் தலைவராக பொறுப்பில் இருந்தார். கேரள மகிளா சங்கம் – இந்தியப் பொதுவுடமைக் கட்சி உறுப்பினர், மத்திய மற்றும் மாநில சமூக நல வாரியங்கள் போன்ற அமைப்புகளிலும் இவர் உறுப்பினராகச் செயல்பட்டார்.  
2005 ஆம் ஆண்டு அக்டோபர் மாதம் 28 அன்று ஆயிசா காலமானார்.
# பல்கலைக்கழக மானியக் குழு சட்டம், 1956

**பல்கலைக்கழக மானியக் குழு சட்டம், 1956** (*University Grants Commission Act,* 1956) என்பது இந்திய நாடாளுமன்றத்தின் சட்டமாகும். இந்த சட்டம் "யுஜிசி சட்டம்" என்று குறிப்பிடப்படுகிறது. இந்தச் சட்டம் பல்கலைக்கழக மானியக் குழுவினை நிறுவுவதற்கும், இந்தியாவில் பல்கலைக்கழகங்களில் தரநிலைகளை நிர்ணயித்து ஒருங்கிணைக்க வழிவகைச் செய்கிறது. இந்தச் சட்டம் மார்ச் 1956 முதல் அமலில் உள்ளது.
# குவிக் துடுப்பாட்டம்

**குவிக் துடுப்பாட்டம்** அல்லது *கங்கா கிரிக்கெட்* (ஆஸ்திரேலியா) என்றும், *கிவி கிரிக்கெட்* (நியூசிலாந்து) என்றும் அழைக்கப்படும் விளையாட்டானது, துடுப்பாட்டத்தின் அதிவேக பதிப்பாகும், இது பெரும்பாலும் குழந்தைகளை, முக்கிய விளையாட்டில் பங்கேற்க ஊக்குவிப்பதை நோக்கமாகக் கொண்டது, பங்கேற்பு மற்றும் இன்பத்திற்கு முக்கியத்துவம் அளிக்கப்படுகிறது.
# குவிக் துடுப்பாட்டம்

## விதிகள்

விதிகள் பலவற்றை துடுப்பாட்டத்தை தழுவி எடுத்திருந்தாலும், குவிக் துடுப்பாட்டம் ஒரு நெகிழி மட்டை , பந்து (பாதுகாப்பு காரணங்களுக்காக) , மற்றும் சட்டப்பூர்வமாக பந்து வீசப்படும் அதிகபட்ச அகலத்தைக் குறிக்க, நெகிழி கூம்புகள் ஆகியவற்றைக்கொண்டு விளையாடப்படுகிறது. ஆட்ட விதிமுறைகளை மாற்றியமைக்க முடிவதால், குழந்தைகள் அனைவரும் கிடைக்கக்கூடிய நேரத்தில் விளையாட முடியும். மேலும் ஆடுகளத்தின் அளவு பரிமாணங்களை மாற்றுவதன் மூலம் விளையாட்டை எளிதாகவோ கடினமாகவோ மாற்றலாம். ( அதாவது இலக்குக்குச்சிகளின் அகலம், அவற்றிற்கு இடையேயான தூரம் ஆகியனவற்றை மாற்றுவது, எகிறும் களத்தை அகலப்படுத்துதல் அல்லது குறுக்குவது, எல்லையை இழுப்பது அல்லது வெளியே தள்ளுவது போன்றவை).
# குவிக் துடுப்பாட்டம்

## உபகரணங்கள்

- 2 நெகிழி துடுப்பாட்ட மட்டைகள்
- 1 நெகிழி துடுப்பாட்ட பந்து
- 1 இலக்குக் கவனிப்பாளர் தலைக்கவசம்
- 2 ஜோடி இலக்கு குச்சிகள்
- 20 நெகிழி கூம்புகள்
- 1 ஓட்டங்கள் குறிக்கும் தாள்
# குவிக் துடுப்பாட்டம்

## முறையான போட்டிகள்

ஐக்கிய இராச்சியத்தில் ஒரு கையால் பந்தை பிடித்தால் முழு அணியும் வெளியேற்றப்படுகிறது, மேலும் நெகிழிக் கூம்புகளுக்கு பதிலாக அருகிலுள்ள மரமோ மைல்கல்லோ எல்லையாக பயன்படுத்தப்படுகிறது.  
ஆனால் ஆசுதிரேலியா மற்றும் நியூசிலாந்து நாடுகளில் இவ்விளையாட்டு மிக முறையானதாக திகழ்கிறது. மட்டையாளரின் இடது மற்றும் வலது காலுக்கு அடுத்ததாக கூம்புகள் வைக்கப்படுகின்றன (சுமார் ஒரு மீட்டர் தொலைவில்), இந்த கூம்புகளில் வரிப்பந்துகள் வைக்கப்படுகின்றன. ஆஸ்திரேலியாவில் பெரும்பாலான சந்தர்ப்பங்களில், பந்து வீச்சாளர், பிழைவீச்சோ அகலப் பந்தோ , இறந்த பந்தோ வீசினால், மட்டையாடும் நபர் கூம்புகளில் ஒன்றை அடித்து "இலவச மட்டையடி" பெறலாம் . மட்டையாளர் பந்தைத் தாக்கும் வரை களத்தடுப்பு வீரர்களால் நகர இயலாது.
# அந்தமான் பாறு-ஆந்தை

**அந்தமான் பாறு-ஆந்தை** (*Andaman hawk-owl*) அல்லது **அந்தமான் பூபுக்** (*நினாக்சு அபினிசு*) என்பது இசுட்ரிகிடே குடும்பத்தினைச் சார்ந்த ஆந்தை சிற்றினமாகும். இது அந்தமான் தீவுகளில் மட்டுமே காணக்கூடிய அகணிய உயிரி ஆகும்.
# அந்தமான் பாறு-ஆந்தை

## உயிரியல்

அந்தமான் பாறு ஆந்தை, சிறியது முதல் நடுத்தர அளவிலான பழுப்பு ஆந்தை ஆகும். இது வட்டமான தலையினை உடையது. காதுகளில் காது கற்றை இல்லை. முக வட்டு சாம்பல் நிறமானது. கண்கள் மஞ்சள், செரி மந்தமான பச்சை நிறமுடையது. அலகு மஞ்சள்-கொம்பு நிறமுடையது, மேல் முகடும் நுனியும் வெளிறிய நிறமுடையது. இதனுடைய உடல் நீளம் 25 முதல் 28 செ.மீ வரை இறக்கும். அந்தமான் பாறு ஆந்தையின் இறக்கை நீட்டமானது 170 மி.மீ. வரை இருக்கும்.  
இந்த வகை ஆந்தைகளின் இயற்கை வாழிடமாக மிதவெப்பமண்டல அல்லது வெப்பமண்டல ஈரமான தாழ்நில காடு, மிதவெப்பமண்டல அல்லது வெப்பமண்டல சதுப்புநில காடுகள் உள்ளன. வாழ்விட இழப்பு காரணமாக இந்தச் சிற்றினம் அரிதாகி வருகிறது.
# அந்தமான் பாறு-ஆந்தை

## உணவு

அந்தமான் பாறு ஆந்தை முக்கியமாக பூச்சிகளை உண்ணுகின்றது. இந்த ஆந்தை பறக்கும் போது அந்துப்பூச்சிகளையும் வண்டுகளையும் வேட்டையாடுகிறது.
# சாய் தீனா

**சாய் தீனா** (*Sai Dheena*) என்பவர் ஒரு இந்திய திரைப்பட நடிகர் ஆவார். இவர் 2004 முதல் தமிழ் படங்களில் நடித்துவருகிறார். இவர் *திமிரு புடிச்சவன்* (2018), *வாண்டு* (2019) ஆகிய படங்களில் எதிர்நாயகன் பாத்திரத்தில் நடித்தார்.
# சாய் தீனா

## தொழில்

சாய் தீனா ஒரு விளம்பரப்பலகை கலைஞராகப் பணியாற்றினார். படங்களில் துணை வேடங்களில் நடித்த இவர் பின்னர் அடியாள் வேடங்களில் நடித்தார். கமல்ஹாசனின் *விருமாண்டி* (2004) திரைப்படத்தில் அடியாள் பாத்திரத்தில் நடிக்க வந்த இவரை கமல்ஹாசன் சிறை வார்டனாக அறிமுகப்படுத்தினார். அதன்பிறகு இவர் ஷங்கரின் *எந்திரன்* (2010), அட்லீயில் *தெறி* (2016), வெற்றிமாறனின் *வட சென்னை* (2018) உள்ளிட்ட படங்களில் நடித்தார். *திமிரு புடிச்சவன்* (2018) படத்ததில் எதிர்நாயபனாக நடித்தார். *நியூ இந்தியன் எக்ஸ்பிரசில்* *சாகா* (2019) திரைப்படம் குறித்து எழுதிய ஒர, விமர்சகர் "அவர் இந்த பாத்திரத்தில் மிகச்சிறப்பாகவும், தீவிரத்துடனும் நடித்துள்ளார்" என்று குறிப்பிட்டார்.
# சாய் தீனா

## தனிப்பட்ட வாழ்க்கை

*காதல்* (2004) படத்தில் நடித்த *விருச்சககாந்த்த்* சென்னையில் உள்ள கோயில்களில் பிச்சை எடுத்துக் கொண்டிருந்தார். இந்நிலையில் 2017 இல், அவருக்கு பண உதவி செய்ததற்காக தீனா ஊடகங்க கவனம் பெற்றார். தீனா, நடிகர்கள் அபிசரவணன், மோகன் ஆகியோருடன் சேர்ந்து விருச்சக்காந்துக்கு உதவினார். கொரோனா வைரஸ் தொற்றின் காரணமாக பொது முடக்கம் அறிவிக்கப்பட்டபோது, தீனா 250 குடும்பங்களுக்கு அரிசி, கோதுமை உள்ளிட்ட பொருட்கள் கொடுத்து உதவியது செய்தியானது.
# சாய் தீனா

## திரைப்படவியல்

- *குறிப்புகள் ஏதும் குறிக்கப்படாவிடாத, எல்லா படங்களும் தமிழ் படங்களாகும்.*  
| 2004 | *விருமாண்டி* | சிறை வார்டன் |
| --- | --- | --- |
| 2006 | *புதுப்பேட்டை* | அன்புவின் உதவியாளர் |
| 2010 | *எந்திரன்* |  |
| *கற்றது களவு* | பொட்டு |  |
| *ஆரண்ய காண்டம்* | கஜபதி |  |
| 2014 | *பர்மா* | தரகர் ரவி |
| 2015 | *கொம்பன்* | சந்தனக்கலை |
| *இன்று நேற்று நாளை* | மார்த்தண்டத்தின் அடியாள் |  |
| *கிருமி* | சங்கர் |  |
| *வாலு* | தீனா |  |
| *பூலோகம்* |  |  |
| 2016 | *ஜில்.ஜங்.ஜக்* | அட்டாக் ஆல்பர்ட் |
| *கணிதன்* | பாய் |  |
| *தேறி* | ரோகு (புலிப்பு) |  |
| 2017 | *மாநகரம்* | பி. கே. பாண்டியனின் அடியாள் |
| *தேரு நாய்கள்* |  |  |
| *ஹரஹர மஹாதேவகி* |  |  |
| *மெர்சல்* | கைதி |  |
| *கொடிவீரன்* | காவல்துறை அதிகாரி |  |
| *மாயவன்* | தீனா |  |
| 2018 | *மன்னர் வகையறா* |  |
| *பக்கா* |  |  |
| *செயல்* | சேவா |  |
| *அண்ணனுக்கு ஜே* | செல்வா |  |
| *வட சென்னை* | "ஜாவா" பழனி |  |
| *திமிரு புடிச்சவன்* | மீசை பத்மா |  |
| *துப்பாக்கி முனை* | பிரம்மராஜாவின் அடியாள் |  |
| 2019 | *வாண்டு* | தீனா |
| *சகா* | சிறை வார்டன் |  |
| *பிகில்* | தீனா |  |
| 2020 | *பல்லு படாம பாத்துக்க* |  |
| 2021 | *மாஸ்டர்* | சிறார் பள்ளி வார்டன் |
| *கபடதாரி* | மெக்கானிக் பாபு |  |
| *ரிபப்லிக்* | தெலுங்கு படம் |  |
| *கால் டாக்சி* | குற்றவாளி | } |
# இரா. சின்னசுவாமி

**இரா. சின்னசுவாமி** (*R. Chinnaswamy*) என்பவர் இந்திய அரசியல்வாதி மற்றும் முன்னாள் தமிழ்நாடு சட்டமன்ற உறுப்பினர் ஆவார். இவர் தமிழ்நாடு சட்டமன்றத்திற்குக் கோயம்புத்தூர் மாவட்டம் சிங்காநல்லூர் தொகுதியிலிருந்து தேர்ந்தெடுக்கப்பட்டார். சின்னசுவாமி கோயம்புத்தூர் மாவட்டம் உடுமலைப்பேட்டையினைச் சார்ந்தவர். இவர் அனைத்திந்திய அண்ணா திராவிட முன்னேற்றக் கழகத்தின் உறுப்பினர் ஆவார். இவர் அதிமுக வேட்பாளராக 2006 மற்றும் 2011 தேர்தல்களில் போட்டியிட்டு சிங்கநல்லூர் சட்டமன்ற உறுப்பினராகத் தமிழகச் சட்டமன்றத்திற்குத் தேர்ந்தெடுக்கப்பட்டார். 2016 தேர்தலில் இதே தொகுதியில் போட்டியிட்டு என் கார்த்திக் என்பவரிடம் தோல்வியுற்றார்.
# 90 அடி சாலை

**90 அடி சாலை** (*90 Feet Road*) இந்தியாவின் சம்மு காசுமீர் மாநிலம் சிறிநகரில் இருக்கும் ஒரு சாலையாகும். சிறிநகர்-லே தேசிய நெடுஞ்சாலையில் சிறிநகர் மற்றும் லடாக் நகரங்களை இணைக்கும் தெற்கு பகுதி 90 அடி சாலை என அழைக்கப்படுகிறது. சிறிநகர் லால் சௌவுக் எனப்படும் செஞ்சதுக்கத்திற்கு 11 கி.மீ வடக்கிலுள்ள வணிக மையம் சௌரா பகுதியில் 90 அடி சாலை தொடங்குகிறது. இங்கிருந்து மேலும் 7 கிலோமீட்டர் தொலைவுக்கு வடக்கு நோக்கிச் செல்லும் இச்சாலை காந்தர்பல் நகரிலுள்ள பந்தாச்சு பகுதியில் முடிவடைகிறது. இதன் பின்னர் தேசிய நெடுஞ்சாலை எண் 1டி கிழக்கு நோக்கி வளைந்து லே வரை செல்கிறது.  
பெயருக்கேற்றவாறு சாலையின் அகலமும் 90 அடி (27 மீ) அகலம் கொண்டது என்ற உண்மையை பிரதிபலிக்கிறது. உள்ளூர்வாசிகள் இதை நம்மத் என்று அழைக்கிறார்கள். காசுமீரி மொழியில் நம்மத் என்பதன் பொருள் "தொண்ணூறு" என்பதாகும்.
# 90 அடி சாலை

## வரலாறு

21 ஆம் நூற்றாண்டின் முற்பகுதியில் அங்கிருந்த களிமண் திட்டுகளை அகற்றுவதன் மூலம் இந்த சாலை கட்டப்பட்டது. நகரத்தின் மிகவும் மதிப்புமிக்க சாலைகளில் ஒன்றாக 90 அடி சாலை கருதப்படுகிறது.  
90 அடி சாலையின் கிழக்கே உள்ள வொன்டாபோவனின் அருகிலுள்ள அவந்தா பவன், ராணி அமிர்தா பிரபாவால் கட்டப்பட்ட ஒரு வரலாற்று தளமாகும். அமிர்தாவின் கணவர் மேக்வகானா காசுமீரின் புத்த மன்னர்களில் ஒருவராக இருந்தார். செர்-இ-காசுமீர் மருத்துவ அறிவியல் நிறுவனம் போன்ற மருத்துவமனைகளுக்கு மருத்துவ அவசரம் காரணமாகப் பயணிக்கும் காந்தர்பால் குடியிருப்பாளர்களுக்கு 90 அடி சாலை மிகவும் விரைவான ஒரு பயனுள்ள போக்குவரத்து வசதியை அளிக்கிறது.
# 90 அடி சாலை

## மேலும் சில சாலைகள்

"90 அடி சாலை" என்ற பெயர் சிறிநகருக்கு மட்டும் தனித்துவமானது அல்ல; மும்பையின் தாராவி சுற்றுப்புறத்திலும் இதே அகலத்தில் ஒரு சாலை உள்ளது. மேலும் இதே பெயரில் இந்தியாவில் பல சாலைகள் உள்ளன.
# எர்னஸ்ட் கர்கென்டல்

**எர்னஸ்ட் ஆலிவர் கர்கென்டல்** (Ernest Oliver Kirkendall) (ஜூலை 6, 1914 - ஆகஸ்ட் 22, 2005 ) ஒரு அமெரிக்க வேதியியலாளர் மற்றும் உலோகவியலாளர் ஆவார். கர்கென்டல் விளைவை 1947 ஆம் ஆண்டு கண்டுபிடித்ததற்காக இவர் நன்கு அறியப்பட்டவர் ஆவார்.
# எர்னஸ்ட் கர்கென்டல்

## வாழ்க்கை மற்றும் பணிகள்

இவர் மிச்சிகனில் உள்ள ஹைலேண்ட் பார்க் என்ற இடத்தில் வளர்ந்தார். மற்றும் வெய்ன் இசுடேட்டு பல்கலைக்கழகத்தில் இளங்கலைப் பட்டத்தைப் பெற்றார். இவரது முதுகலை மற்றும் ஆராய்ச்சிப் பணிக்கான முனைவர் பட்டப் படிப்புகளை மிச்சிகன் பல்கலைக்கழகத்தில் முடித்தார். ஆனால், இவர் வெய்ன் இசுடேட்டு பல்கலைக்கழகத்தில் வேதிப் பொறியியல் பாடம் கற்பித்தார். 1984 ஆம் ஆண்டில் இவர் **பொறியியல் கல்லூரியின் ஹால் ஆஃப் ஃபேமில்** சேர்த்துக்கொள்ளப்பட்டார். அவர் வர்ஜீனியாவின் அலெக்ஸாண்ட்ரியாவில் உள்ள ஒரு மருத்துவ மனையில் இறந்தார்.
# மதின் சாகிப்

**மதின் சாகிப்** (*Madin Sahib*) என்பது இந்திய நிர்வாக காசுமீரில் இருக்கும் சிறிநகரின் நவ்சோகர் அருகே அமைந்துள்ள ஒரு பழைய பள்ளிவாசல் ஆகும். மதீன் சகாப் அல்லது மதின் சாப் என்ற பெயர்களாலும் இது அழைக்கப்படுகிறது. பாக்-இ-அலி மர்தான் கான் மற்றும் சாசு கர் புவர் போன்றவை இதற்கு அருகிலுள்ள மற்ற சுற்றுப்புறப் பகுதிகளாகும்.  
மதன் சாகிப் பள்ளிவாசல் 1448 ஆம் ஆண்டு சுல்தான் சைன்-உல்-அபிதீன் (புத்சா) என்பவரால் கட்டப்பட்டது. அவர் தனது ஆசிரியர் சையத் முகமது மதானியின் பெயரை பள்ளிவாசலின் பெயராக்கினார். இறப்புக்குப் பின்னர் முகமது மதானி பள்ளிவாசலின் இடதுபுறத்தில் புதைக்கப்பட்டார். சையத் முகமது மதானி காசுமீரிகளுக்கு மதீன் சாகிப் என்ற பள்ளிவாசலானார்.  
சையத் மதானி 1398 ஆம் ஆண்டில் தைமூருடன் மதீனாவிலிருந்து இந்தியாவிற்கு வந்தார். சுல்தான் சிக்கந்தருக்கு தைமூர் பேரரசின் தூதராக இவர் காசுமீருக்கு அனுப்பப்பட்டார். மதீன் சாகிப் காசுமீரை மிகவும் விரும்பினார். அங்கு தங்கவும் முடிவு செய்தார்.  
முகமது அமதானியின் சீடரான பின்னர் தொடக்கத்தில் சையத் மதானி ரெய்னாவரியில் தங்கினார். பின்னர் பாட்சாவின் தலைநகரான நவ்சாகருக்கு அருகில் சென்றார். புத்சா அவருக்காக இங்கு காங்கா எனப்படும் பள்ளிவாசலைக் கட்டினார். 1445 ஆம் ஆண்டு அக்டோபர் மாதம் 13 அன்று மதானி இறந்தார். குவாசா பகா-உத்-தின் இறப்புச் சடங்கான இறுதி பிரார்த்தனைக்கு தலைமை தாங்கினார்.  
மதீன் சாகிப்பின் கூரையிலுள்ள ஓடு வேலைப்பாடு இந்த கலையின் தனித்துவமான எடுத்துக்காட்டுகளில் ஒன்றாகக் கருதப்படுகிறது. மேலும் இக்கலை வடிவம் காசுமீர் அல்லது இந்திய துணைக் கண்டத்தில் வேறு எங்கும் காணப்படவில்லை.
# கர்கென்டல் விளைவு

**கர்கென்டல் விளைவு** (Kirkendall effect) கர்கென்டல் விளைவு என்பது உலோக அணுக்களின் பரவல் விகிதங்களில் உள்ள வேறுபாட்டின் விளைவாக நிகழும் இரண்டு உலோகங்களுக்கு இடையிலான இடைமுகத்தின் இயக்கம் ஆகும். தூய்மையான உலோகம் மற்றும் அந்த உலோகத்தைக் கொண்ட ஒரு உலோகக்கலவை இடையே அவற்றின் இடைமுகத்தில் கரையாத குறிப்பான்களை வைப்பதன் மூலமும், அணு பரவல் சாத்தியமான வெப்பநிலையில் வெப்பப்படுத்துவதன் மூலமும் இதன் விளைவைக் காணலாம்; குறிப்பான்களுடன் தொடர்புடைய எல்லை நகரும்.  
இந்த செயல்முறைக்கு 1941 முதல் 1946 வரை வெய்ன் மாநில பல்கலைக்கழகத்தில் வேதிப் பொறியியல் உதவிப் பேராசிரியரான எர்னஸ்ட் கர்கென்டல் (1914-2005) பெயரிடப்பட்டது. விளைவின் கண்டுபிடிப்பை விவரிக்கும் கட்டுரை 1947 இல் வெளியிடப்பட்டது.  
கர்கென்டல் விளைவு முக்கியமான நடைமுறை விளைவுகளைக் கொண்டுள்ளது. இவற்றில் ஒன்று உலோக பிணைப்புக்கான பல்வேறு வகையான கலப்புலோகங்களின் எல்லை இடைமுகத்தில் உருவாகும் வெற்றிடங்களைத் தடுப்பது அல்லது அடக்குவது. இவை **கர்கென்டல் வெற்றிடங்கள்** என குறிப்பிடப்படுகின்றன.
# கர்கென்டல் விளைவு

## வரலாறு

கர்கென்டல் விளைவு 1947 ஆம் ஆண்டில் எர்னஸ்ட் கர்கென்டல் மற்றும் ஆலிஸ் ஸ்மிகெல்ஸ்காஸ் ஆகியோரால் பித்தளையில் விரவுதல் நிகழ்தலைப் பற்றிய தொடர்ச்சியான ஆராய்ச்சியின் போதுகண்டுபிடிக்கப்பட்டது. புகழ்பெற்ற விளைவை இவர்கள் கண்டுபிடித்தது தொடர்பான அறிக்கை பித்தளை பரவல் குறித்த அவரது தொடர் கட்டுரைகளில் மூன்றாவதாகும். இந்த மூன்றாவது அறிக்கையே கர்கென்டல் விளைவு பற்றிய முதல் அறிக்கை ஆகும். அவரது இரண்டாவது ஆய்வறிக்கை ஆல்பா பித்தளைகளில் தாமிரத்தை விட துத்தநாகம் விரைவாகப் பரவியது.
# யுவான் செங்கே

**யுவான் செங்கே** (**Yuan Chengye) சீனாவைச் சேர்ந்த** ஒரு கரிம வேதியியலாளர் ஆவார். 1924 ஆம் ஆண்டுக்கும் 2018 ஆம் ஆண்டுக்கும் இடைப்பட்ட காலத்தில் இவர் வாழ்ந்தார்.  
யுவான் 1924 ஆம் ஆண்டு சீனாவின் கடலோர செயியாங்கு மாகாணத்தின் சாங்யூ மாவட்டத்தில் பிறந்தார். 1948 ஆம் ஆண்டில் தேசிய மருந்தியல் கல்லூரியில் பட்டம் பெற்றார். தற்போது இந்நிறுவனம் சீனா மருந்து பல்கலைக்கழகம் என்று அழைக்கப்படுகிறது. 1955 ஆம் ஆண்டில் மாசுகோவின் அனைத்து ஒன்றிய ஆராய்ச்சி நிறுவனமான மருந்து வேதியியலில் முனைவர் பட்டம் பெற்றார். சீனாவுக்குத் திரும்பிய பின்னர் யுவான் சீன அறிவியல் அகாதமியான சாங்காய் கரிம வேதியியல் நிறுவனத்தில் பணியாற்றினார். 1958 ஆம் ஆண்டு முதல் அணு எரிபொருள் பிரித்தெடுப்பவர்களுக்கான ஆராய்ச்சி குழுவை இவர் வழிநடத்தினார் நாட்டின் கோரிக்கைகளை பூர்த்தி செய்வதற்கான இவர்களின் அணு எரிபொருள் முயற்சிகள் நாட்டுக்கு மிகவும் சாதகமாக பங்களித்தன.  
1970 ஆம் ஆண்டுகளில் பேராசிரியர் யுவான் மற்றும் அவரது குழுவினர் அருமண் மற்றும் பிற இரும்பு அல்லாத உலோகங்களை பிரித்தெடுப்பதற்காக பல பயனுள்ள சாறுகளை அறிமுகப்படுத்தினர். குறிப்பாக கோபால்ட்டு, நிக்கல் மற்றும் விலைமதிப்பற்ற உலோகங்கள் இதில் அடங்கும்.  
பல சோதனைத் தரவுகளின் அடிப்படையில், யுவானின் குழு பல்வேறு பிரித்தெடுத்தல் அமைப்புகளின் கட்டமைப்பு-வினைத்திறன் உறவை விரிவாக ஆராய்ந்தது.  
1997 ஆம் ஆண்டு யுவான் சீன அறிவியல் அகாதமியின் கல்வியாளராக தேர்ந்தெடுக்கப்பட்டார். இவர் 2018 ஆம் ஆன்டு சனவரி 9 அன்று இறந்தார்.
# ஆஷ்ரிதா

**ஆஷ்ரிதா** ஒரு இந்திய திரைப்பட நடிகை ஆவார். இவர் தமிழ் மொழி படங்களில் தோன்றியுள்ளார். *தமிழ்த் திரைப்படமான இசக்கி* (2013) படத்தில் அறிமுகமான பிறகு, *ஆரஞ்சு மிட்டாய்* (2015), *அழகென்ற சொல்லுக்கு அமுதா* (2016) உள்ளிட்ட படங்களில் நடித்துள்ளார்.
# ஆஷ்ரிதா

## தொழில்

ஆஷ்ரிதா மதுரையில் ஒரு தமிழ் குடும்பத்தில் பிறந்தார். விவேல் மிஸ் தென்னிந்தியாவின் அழகிய முகம் போட்டியை வென்றதுடன், மிஸ் ஆந்திரப் பிரதேச போட்டியில் இரண்டாம் இடத்தைப் பிடித்தார். அழகுப் போட்டிகளில் தோன்றியதைத் தொடர்ந்து, குறைந்த பட்ஜெட்டில் கிராமத்தை மையமாகக் கொண்ட *இசக்கி* (2013) திரைப்படத்தில் ஆஷ்ரிதா தனது நடிப்பில் அறிமுகமானார், அங்கு அவர் ஒரு ஆசிரியராக நடித்தார். டைம்ஸ் ஆப் இந்தியாவின் ஒரு விமர்சகர் "ஆஷ்ரிதா தனது தந்தைக்கு ஆதரவாக நிற்கும் ஒரு வலுவான மற்றும் சுதந்திரமான பெண்ணாக ஒரு நல்ல அறிமுகத்தை செய்கிறார்" என குறிப்பிட்டார். 2015 ஆம் ஆண்டில், விஜய் சேதுபதியின் தயாரிப்பான *ஆரஞ்சு மிட்டாய்* (2015) ரமேஷ் திலக்கிற்கு ஜோடியாக காவ்யா என்ற நகரப் பெண்ணாக நடித்தார். படம் நேர்மறையான விமர்சனங்களைத் திறந்தது, ஆனால் பாக்ஸ் ஆபிஸில் சிறப்பாக செயல்படவில்லை.  
ஆஷ்ரிதா பின்னர் நாகராஜின் *அழகான சொல்லுக்கு அமுதா* என்ற திரைப்படத்தில் பணிபுரிந்தார்.
# ஆஷ்ரிதா

## திரைப்படங்கள்

| 2013 | *இசக்கி* | நந்தினி |  |
| --- | --- | --- | --- |
| 2015 | *ஆரஞ்சு மிட்டாய்* | காவ்யா |  |
| 2016 | *அழகென்ற சொல்லுக்கு அமுதா* | அமுதா | } |
# அழகென்ற சொல்லுக்கு அமுதா

**அழகென்ற சொல்லுக்கு அமுதா** என்பது 2016 இல் வெளிவந்த தமிழ் திரைப்படம் ஆகும். இந்தத் திரைப்படத்தினை நாகராஜன் இயக்கினார். இத்திரைப்படத்தில் ரெஜன் மற்றும் ஆஷ்ரிதா ஆகியோர் முக்கிய வேடங்களில் நடித்திருந்தனர். .
# அழகென்ற சொல்லுக்கு அமுதா

## நடிகர்கள்

- முருகனாக ரெஜன்
- ஆஷ்ரிதா - அமுதாவாக
- முருகனின் தந்தையாக ராஜா
- முருகனின் தாயாக ரேகா சுரேஷ்
- மகாநதி சங்கர்
- மிப்பு  
இப்படத்தை சுசீந்திரனின் உதவியாளர் ரெஜன் இயக்கியுள்ளார். இப்படம் சென்னை, என்னூர், பெரம்பூர், தாண்டியார்பேட்டை, வியாசர்பாடி ஆகிய படங்களில் படமாக்கப்பட்டது.
# அழகென்ற சொல்லுக்கு அமுதா

## ஒலிப்பதிவு

இத்திரைப்படத்திற்கு ரஜின் மகாதேவ் இசை அமைத்திருந்தார்.
# அழகென்ற சொல்லுக்கு அமுதா

## வெளியீடும் வரவேற்பும்

2 டிசம்பர் 2016 அன்று வெளியான இப்படம், அப்போதைய தமிழக முதல்வர் ஜே.ஜெயலலிதாவின் மரணத்தால் மூன்று நாட்களுக்குப் பிறகு திரையரங்குகளில் இருந்து நீக்கப்பட்டது. *டைம்ஸ் ஆப் இந்தியா* இந்த படத்திற்கு ஐந்து நட்சத்திரங்களில் ஒன்றை என மதிப்பிட்டது. "இந்த படம், துரதிர்ஷ்டவசமாக, பல ஆண்டுகளாக தமிழ் சினிமாவில் பார்த்த பல மோசமான கிளிச்ச்களின் ஒரு தொகுப்பு" என்று கூறியது. *இந்து தமிழ் திசை ஒளிப்பதிவையும் இசையையும் பாராட்டினர்.* *மாலை மலர்* படத்திற்கு நூற்றுக்கு எண்பது மதிப்பீட்டைக் கொடுத்து ஒளிப்பதிவு மற்றும் பாடல்களைப் பாராட்டினார். *சமயம் தமிழ்* படத்தில் ஐந்தில் மூன்று பாடல்களைப் புகழ்ந்து திரைக்கதையை விமர்சித்தது.
# அறிவியல் தகவல் தொடர்பு விருது

**அறிவியல் தகவல் தொடர்பு விருது (Science Communication Prize)** என்பது ஐரோப்பிய ஆணையத்தால் வழங்கப்படும் அறிவியல் படைப்புக்காக ஒவ்வோர் ஆண்டும் வழங்கப்படும் ஒரு விருதாகும்.  
2004 ஆம் ஆண்டு அறிவியலுக்காக டெசுகார்ட்டெசு பரிசு என்ற பெயரில் இவ்விருது தொடங்கப்பட்டது. ஆனால் 2007 ஆம் ஆண்டு முதல் அறிவியல் எழுத்தாளருக்கான பரிசுக்கு பிரிக்கப்பட்டது.  
இது "பரிசு பெற்றவர்களுக்கான ஒரு பரிசு" ஆகும். விருதுக்கு முந்தைய ஆண்டிலிருந்து பிற விருது திட்டங்களை வென்றவர்களில் தகுதியானவர்களைத் தேர்ந்தெடுத்து இவ்விருது வழங்கப்படுகிறது. அறிவியல் பொது ஈடுபாடு, செய்தித்தாள் கட்டுரைகள் மற்றும் பிரபலமான அறிவியல் புத்தகங்கள் வெளியீடு , தொலைக்காட்சி நிகழ்ச்சிகள் மற்றும் வலைத்தளங்கள் உள்ளிட்ட ஒலி காட்சி ஊடகங்கள் மற்றும் "புதுமையான அறிவியல் நடவடிக்கை" உள்ளிட்டவை **அறிவியல் தகவல் தொடர்புடன்** தொடர்பு கொண்டுள்ளவையில் அடங்கும்.  
பெறப்பட்ட முன்மொழிவுகள் அல்லது அறிவியல் ஆக்கங்கள் சோதிக்கப்பட்டு பரிந்துரைக்கப்பட்டவர்களின் ஒரு குறுகிய பட்டியல் அறிவிக்கப்படுகிறது. அதில் இருந்து ஐந்து இறுதிப் போட்டியாளர்கள் மற்றும் ஐந்து வெற்றியாளர்கள் ஒவ்வொரு ஆண்டும் டிசம்பர் மாதத்தில் நடைபெறும் பரிசு விழாவில் அறிவிக்கப்படுகிறார்கள்.
# இசக்கி (திரைப்படம்)

**இசக்கி** என்பது 2013 இல் வெளிவந்த தமிழ் திரைப்படமாகும். இதனை எம். கணேசன் இயக்கினார். இப்படத்தை மெரிட் மீடியா நிறுவனம் மூலம் எம். கணேசன் தயாரித்தார்.
# இசக்கி (திரைப்படம்)

## நடிகர்கள்

- ஆஷ்ரிதா - அறிமுகம்
- சரண்குமார்
- சித்ரா லட்சுமணன்
- பசங்க சிவா
- ஜீவா
- யோகிராம்
- டி. நாகேந்திரன்
- விக்ரமாதித்தன்
- பேபி ஜாய்ஸ்
- வைஷாலினி
-
# இசக்கி (திரைப்படம்)

## படக்குழு

- உடைகள் - குணா
- இணை இயக்கம் - ஏ. வி. சரவணன், வெற்றி வேந்தன்
- பாடல்கள் -சினேகன், அண்ணாமலை
- சண்டைப் பயிற்சி - தியாகராஜன்
- நடனம் - காதல் கந்தாஸ்
- கலை இயக்குநர் - என். கே. ராகுல்
- படத்தொகுப்பு - சுரேஷ் அர்ஸ்
- ஒளிப்பதிவு - டி. சசிகுமார்
- இசை - சிறீகாந்தி தேவா
- இணை தயாரிப்பு - புருசோத்தமன், ஜெய்குமார், ஜான் கிரிஸ்தோபர், பாலமுருகன், நாகேந்திரன்
- எழுத்து இயக்கம் - எம். கணேசன்
# அ. பொன்னம்பலம்

இராசவாசல் முதலியார் (கேட் முதலியார்) **அருணாசலம் பொன்னம்பலம்**, (*Arunachalam Ponnambalam* ) (1814 &ndash; 4 செப்டம்பர் 1887) ஓர் இலங்கை குடியேற்ற கால அரசாங்க செயல்பாட்டாளரும், வணிகரும், நன்கொடையாளரும் ஆவார். இவர் கொழும்பு கச்சேரியில் (மாவட்டத் தலைமையகம்) காசாளராக இருந்தார். மேலும் முதலியார் என்ற பெயரில் நியமிக்கப்பட்டார்.
# அ. பொன்னம்பலம்

## ஆரம்பகால வாழ்க்கையும் குடும்பமும்

பிரித்தானிய இலங்கையின் யாழ்ப்பாண மாவட்டத்திலிருந்து 12 கிலோமீட்டர் தொலைவில் அமைந்துள்ள மானிப்பாய் என்ற இடத்தில் அருணாசலம்-தங்கம் தம்பதியரின் மகனாக 1814இல் பொன்னம்பலம் பிறந்தார். 15ஆம் நூற்றாண்டின் பிற்பகுதியில் யாழ்ப்பாண குடாநாட்டின் முன்னோடி குடியேற்றக்காரர்களில் ஒருவரான தொண்டை நாட்டைச் சேர்ந்த மன முதலியாரின் வழித்தோன்றல் இவரது தந்தைவழி முன்னோடியென நம்பப்படுகிறது.  
பொன்னம்பலத்தின் தந்தை, இவர் குழந்தையாக இருந்தபோதே இறந்தார். பின்னர், இவரது தாயார் ஆரியபுத்திரா என்பவரை மணந்தார். 1830ஆம் ஆண்டில், தனது 16 வயதில், பொன்னம்பலம் கொழும்பிலிருந்த முதலியார் ஆறுமுகம்பிள்ளை குமாரசுவாமி - விசாலாட்சி தமபதியிடம் அனுப்பப்பட்டார். அங்கு இவர் ரெஜிமென்டல் பள்ளியில் ஆங்கிலம் பயின்றார்.  
இவர், 1844 ஆம் ஆண்டு ஜனவரி 24 ஆம் தேதி கேட் முதலியார் அ. குமாரசாமியின் மகள் செல்லாச்சி அம்மாவை மணந்தார். இவர்களுக்கு ( பொன்னம்பலம் குமாரசுவாமி, பொன்னம்பலம் இராமநாதன் , பொன்னம்பலம் அருணாசலம் என மூன்று மகன்கள் பிறந்தனர்.
# அ. பொன்னம்பலம்

## தொழில்

பொன்னம்பலம், குடியேற்றச் செயலாளர் அலுவலகத்தில் தன்னார்வலராக பணியாற்றினார். ஆனால் இவருக்கு அலுவலகத்தில் ஊதியம் வழங்கப்படவில்லை. இவர், சிலகாலம் வர்த்தகத்தை மேற்கொண்டார். ஆனால் வணிகம் மெதுவாக இருப்பதைக் கண்டார். இவர் காப்பி சாகுபடியை மேற்கொண்டார். ஆனால் அதுவும் வெற்றிபெறவில்லை. முதலியார் அ. குமாரசாமி இறந்த சில மாதங்களுக்குப் பிறகு, இவர், சுங்கத் திணைக்களத்தில் பொருட்களை தரையிறக்கும் பணியாளராகவும், தேடுபவராகவும் நியமிக்கப்பட்டார். ஆனால் இப்பணியை தனது பணியிலிருந்து பெற்ற ஊதியத்திலிருந்து இவர் பல்வேறு பொது அதிகாரிகளுக்கு கட்டணம் செலுத்த வேண்டியிருந்தது. இருப்பினும், கடமை மற்றும் நேர்மை மீதான இவரது பக்தி அதிகாரத்தில் இருந்தவர்களால் கவனிக்கப்பட்டது. மேலும் 11 மே 1845இல் இவர் கொழும்பு கச்சேரியில் காசாளராக நியமிக்கப்பட்டார். பிப்ரவரி 1847இல் இவர் கொழும்புக்கு துணை நீதித்துறை அதிகாரியானார். இரண்டு மாதங்களுக்குப் பிறகு இவர் ஆளுநர் வாயிலின் முதலியாராக நியமிக்கப்பட்டார். இவரது இந்த அதிகாரம் ஏப்ரல் 9, 1847 அன்று கொழும்பின் சனாதிபதி மாளிகையில் நடந்தது. அக்டோபர் 1847இல் இவர் கொழும்பு மாவட்டத்திற்கான சமாதான நீதவானாக நியமிக்கப்பட்டார். அதிகாரப்பூர்வமற்ற நீதவானாக பணியாற்றினார். ஆளுநர் டோரிங்டன் இவரை மேற்கு மாகாணத்தின் அரசாங்க முகவருக்கு சொந்த வருவாய் உதவியாளராக நியமித்தார். ஆனால் அது உதவியாளர் அல்ல அரசு முகவர் என்பதால் மாநிலச் செயலாளர் நியமனத்தை உறுதிப்படுத்த மறுத்துவிட்டார். ஏனெனில் அந்த நேரத்தில் சட்டம் அரசாங்க முகவரை மட்டுமே வரி வசூலிக்க அனுமதித்தது. ஏமாற்றமடைந்த பொன்னம்பலம், பல உறவினர்களுடன், 1850 ஜனவரியில் இந்தியாவுக்கு யாத்திரைக்கு புறப்பட்டு, 1850 மே மாதம் இலங்கைக்குத் திரும்பினார்.  
பொன்னம்பலம் 1851ஆம் ஆண்டில் தனது வேலையில் ஆர்வத்தை இழக்கத் தொடங்கினார். 1854 செப்டம்பரில் இவரது மனைவி இறந்த பிறகு, 1854 நவம்பர் 30 ஆம் தேதி கொழும்பு கச்சேரியில் காசாளர் பதவியிலிருந்து விலகினார். இவரது மூன்று இளம் மகன்களும் இவரது மாமியார் விசாலாட்சி வளர்க்க ஆரம்பித்தார். பின்னர், இவர் ஒரு வணிகரானார். பொருட்களை இறக்குமதி, ஏற்றுமதி செய்தார். ஆனால் வணிகத்தில் வெற்றிபெறத் தேவையான துணிச்சல் இல்லாததால் தோல்வியடைந்தார்.
# அ. பொன்னம்பலம்

## பிற்கால வாழ்வு

இவரது பிற்காலத்தில் பக்தியில் மூழ்கினார். தென்னிந்தியாவுக்கான தனது இந்து யாத்திரையால் ஈர்க்கப்பட்ட பொன்னம்பலம் 1856ஆம் ஆண்டில் கொழும்பு, கொச்சிக்கடையின் கடல் வீதியிலுள்ள ஸ்ரீ பொன்னம்பல வானேஸ்வரர் கோயிலில் ஒரு சிவன் கோவிலைக் கட்டத் தொடங்கினார். இந்தக் கோயில் 1857 நவம்பர் 12 அன்று புனிதப்படுத்தப்பட்டது. பின்னர், நோய்வாய்ப்பட்டு அதிலிருந்து குணமடைய ஏழு ஆண்டுகள் ஆனது.  
தனது வயதான காலத்தில் தனது சொந்த உடல்நலத்திற்கு தீங்கு ஏற்படாமலிருப்பதற்காக, கோயிலில் அதிக நேரம் செலவிட்டார். 1879 ஆம் ஆண்டில் இவர் பக்கவாதத்தால் பாதிக்கப்பட்டார். ஆனால் குணமடைந்து தனது கோவில் கடமைகளைத் தொடர்ந்தார். இவருக்கு இரண்டாவது பக்கவாதம் ஏற்பட்டது, அது இவரை முடக்கியது. இவரது மூத்த மகன் குமாரசாமி இவரை கவனித்துக்கொண்டார். ஓரளவு குணமடைந்த இவர் செப்டம்பர் 4, 1887 இல் இறந்தார்.
# சீனிவாசபுரம் கிருஷ்ணசுவாமி

ஏர் சீஃப் மார்ஷல் **சீனிவாசபுரம் கிருஷ்ணசாமி** (*Srinivasapuram Krishnaswamy*) பரம் விசிட்ட சேவா பதக்கம், அதி விசிட்ட சேவா பதக்கம், வாயுசேனா பதக்கம் ஆகியவற்றைப் பெற்ற இவர் (பிறப்பு ஜனவரி 1943) இந்திய வான்படையின் முன்னாள் விமான அதிகாரி ஆவார். 2001 முதல் 2004 வரை 19வது விமானப் பணியாளராக பணியாற்றினார். இவர் இந்திய வான்படையில் முதல் மின்னணு போர் படைப்பிரிவை எழுப்பினார். இந்திய வான்படையின் மேற்கு, தென்மேற்கு மற்றும் மத்திய விமான கட்டளைகள் என்ற மூன்று செயல்பாட்டு கட்டளைகளை கட்டளையிட்ட அரிய வேறுபாடு இவருக்கு உள்ளது. .
# சீனிவாசபுரம் கிருஷ்ணசுவாமி

## ஆரம்பகால வாழ்க்கை

கிருஷ்ணசுவாமி ஜனவரி 18, 1943 அன்று சென்னையில் பிறந்தார். இவர் தனது பள்ளிப் படிப்பையும், கல்லூரிக் கல்வியையும் அங்கேயே நகரத்தில் முடித்தார்.
# சீனிவாசபுரம் கிருஷ்ணசுவாமி

## இராணுவ வாழ்க்கை

இவர், திசம்பர் 1961 இல் போர் விமானியாக நியமிக்கப்பட்டார். இவரது சேவையின் ஆரம்ப ஆண்டுகளில், இவர் ஹாக்கர் ஹண்டர், போலண்ட் கினாட் ,மிக்-21 ஆகியவற்றை பறக்கவிட்டார். 1965ஆம் ஆண்டு இந்திய-பாகிஸ்தான் போரின் போது, இவர் கினாட்டை பறக்கவிட அனுப்பப்பட்டார். அதைத் தொடர்ந்து, ஐக்கிய இராச்சியத்தில் பயிற்சி விமானியாக பயிற்சி பெற்றார். நாடு திரும்பியதும், இவர் விமானம் மற்றும் கணினி பயிற்சி நிறுவனத்தில் (ASTE) சேர்ந்தார். இவர் ஒரு போர்த் தலைவராக தகுதி பெற்று முதன்மை தந்திரோபாயங்கள் மற்றும் வான் மேம்பாட்டு நிறுவனத்தில் (TACDE) மூத்த இயக்குநராகப் பணியாற்றினார். இந்நிறுவனத்தில் பணிபுரிந்ததற்காக, இவருக்கு ஜனவரி 26, 1978 அன்று வாயு சேனா பதக்கம் வழங்கப்பட்டது.
# ரேகா சுரேஷ்

**ரேகா சுரேஷ்** என்பவர் இந்திய தமிழ்த் திரைப்பட நடிகை ஆவார். இவர் தமிழ் தொலைக்காட்சி நாடகங்களில் நடித்துள்ளார். முதன் முதலாக இயக்குநர் சங்கரின் எந்திரன் திரைப்படத்தில் தமிழ் திரையுலகில் அறிமுகமானார்.
# ரேகா சுரேஷ்

## பிறப்பும் படிப்பும்

ரேகா 27 செப்டம்பர் 1972 இல் சென்னையில் பிறந்தார். சிங்காரம் பிள்ளை மேல்நிலைப் பள்ளியில் பள்ளிப் படிப்பையும், சென்னைப் பல்கலைக்கழகத்தில் கல்லூரிப் படிப்பையும் முடித்தார். விலங்கியல் துறையில் இளங்கலை படித்துள்ளார்.  
இவருடைய கணவர் பெயர் சுரேஷ் ஆகும்.
# ரேகா சுரேஷ்

## திரையுலகம்

சின்ன தம்பி என்ற தொலைக்காட்சி நாடகத்தில் எதிர்மறை கதாப்பாத்திரத்தில் நடித்துள்ளார். இத்தொடர் விஜய் தொலைக்காட்சியில் ஒளிபரப்பானது. சன் தொலைக்காட்சியில் சுமங்கலி தொடரில் நடித்துள்ளார்.
# ரேகா சுரேஷ்

## சின்னத்திரை நாடகங்கள்

- சின்னதம்பி
- பகல் நிலவு
- சுமங்கலி
- சந்திரலேகா
- ரங்க விலாஸ்
- ஆபிஸ்
- என் வீடு
- கல்யாணம் முதல் காதல் வரை
- ஸ்நேகிதியே
# ரேகா சுரேஷ்

## திரைப்படங்கள்

- மாநகரம் 2017
- தி பேமிலி மேன் 2019
- கலாம் 2016
- எந்திரன்
- தெகடி 2014
- உப்பு கருவாடு
- அங்குசம்
- நலன்னும் நந்தினியும்
- நவீன சரஸ்வதி சபதம்
# மிப்பு

**மிப்பு** என்று அழைக்கப்படும் மிப்புசாமி இந்திய தமிழ்த் திரைப்பட நடிகர் ஆவார். இவரை ஜேக் மிப்பு என்றும் அழைப்பர். இவர் தமிழ்நாட்டில் சென்னையில் பிறந்தார். இவர் தமிழ் மற்றும் தெலுங்குத் திரைப்படங்களில் நடித்துள்ளார்.
# மிப்பு

## திரைப்படங்கள்

- எங்கடா இருந்தீங்க இவ்வளவு நாளா - 2021
- ஒங்கள போடனும் - 2019
- ஜாக்பாட் -2019
- வெண்ணிலா கபடி குழு - 2012
- கணேசா மீண்டும் சந்திப்போம் - 2019
- குத்தூசி - 2019
- செய் - 2018
- நோட்டா - 2018
- போத - 2018
- இரவுக்கு ஆயிரம் கண்கள் - 2018
- கோலி சோடா 2 - 2018.